Žemaičių Kalvarijos tiltas

Žemaičių Kalvarijos tiltas – tiltas Plungės rajone,  Žemaičių Kalvarijoje, nutiestas per Varduvos upę Alsėdžių gatvėje arba kelio  kryptyje. Stovi Žemaičių Kalvarijos piliakalnio (Šv. Jono kalno) papėdėje, nuo kurio atsiveria panorama su Varduva ir miestelio bažnyčia priešingame krante. Gretimas tiltas pasroviui stovi Telšių gatvėje ties M. Valančiaus gimnazija.

 Istorija 

Žemaičių Kalvarijos plane apie 1822 m. jau buvo pavaizduoti du tiltai per Varduvą.Žemaičių Kalvarijos miestelio planas apie 1822 m. limis.lt Tiltas per Varduvą buvo neatsiejama piligrimystės centro dalis. Maldininkai, apeidami Kryžiaus kelio „kalnus“, turėjo kirsti Varduvą ir jos intaką Kedroną. Didžiausi srautai susidarydavo per Žemaičių Kalvarijos atlaidus.Žemaičių Kalvarija zemaitijospaveldas.eu Šešiolika koplyčių pastatytos kairiajame Varduvos krante, trys – dešiniajame, iš jų dvi – gretimame Šv. Jono kalne.

XX a. pradžioje, tarpukaryje pašto reikmėms išleista Varduvos slėnio su šiuo tiltu atvirukų, tame tarpe ir spalvotų.Zemaičiu Kalvarija limis.lt, 1912 m.Henrikas Kebeikis. Tiltas per Varduvą Žemaičių Kalvarijoje limis.lt p. 190 Tuomet tai buvo medinis tiltas virš vandeningos upės, atremtas ant masyvių akmens mūro atramų.

 Šaltiniai 

Kategorija:Lietuvos sijiniai tiltai
Kategorija:Plungės rajono tiltai
Kategorija:Žemaičių Kalvarija
Kategorija:Tiltai per Varduvą